Neuvoston direktiivi 70/157/ETY, annettu 6 päivänä helmikuuta 1970, moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä



Virallinen lehti nro L 042 , 23/02/1970 s. 0016 - 0020

Suomenk. erityispainos Alue 15 Nide 1 s. 0117

Tanskank. erityispainos: Sarja I Alue 1970(I) s. 0095

Ruotsink. erityispainos Alue 15 Nide 1 s. 0117

Englannink. erityispainos: Sarja I Alue 1970(I) s. 0111 - 0116

Kreikank. erityispainos: Luku 13 Nide 1 s. 0061

Espanjank. erityispainos: Luku 13 Nide 1 s. 0189

Portugalink. erityispainos: Luku 13 Nide 1 s. 0189



NEUVOSTON DIREKTIIVI, annettu 6 päivänä helmikuuta 1970, moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä (70/157/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa sallittuun melutasoon ja pakojärjestelmään, ja nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko niiden voimassa olevien määräystensä lisäksi tai niiden sijasta, erityisesti jotta ETY-tyyppihyväksyntää, josta säädetään moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä(3), voitaisiin soveltaa kaikkiin ajoneuvotyyppeihin, ON ANTANUT TÄMÄN DIREKTIIVIN: 1 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja, korilla varustettuja tai ilman sitä olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, lukuun ottamatta kiskoilla kulkevia ajoneuvoja, maataloustraktoreita ja -koneita sekä moottorityökoneita. 2 artikla Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää sallittuun melutasoon tai pakojärjestelmään liittyvistä syistä, jos sen melutaso ja pakojärjestelmä täyttävät tämän direktiivin liitteessä vahvistetut vaatimukset. 3 artikla Tarvittavat muutokset liitteen vaatimusten mukauttamiseksi tekniikan kehitykseen on tehtävä moottoriajoneuvojen ja niiden perävaunujen tyyppihyväksynnästä annetun neuvoston direktiivin 13 artiklassa säädettyä menettelyä noudattaen, lukuun ottamatta I.1 ja I.4.1.4 kohdassa vahvistettuja vaatimuksia. 4 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä. 2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle. 5 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä helmikuuta 1970. Neuvoston puolesta Puheenjohtaja P. HARMEL (1) EYVL N:o C 160, 18.12.1969, s. 7 (2) EYVL N:o C 48, 16.4.1969, s. 16 (3) EYVL N:o L 42, 23.2.1970, s. 1 LIITE I SALLITUT MELUTASOT I.1 Raja-arvot Tämän direktiivin 1 artiklassa tarkoitettujen ajoneuvojen melutaso ei saa tässä liitteessä määritellyissä olosuhteissa mitattuna ylittää seuraavia arvoja: >TAULUKON PAIKKA> I.2 Mittauslaitteet Ajoneuvojen tuottama melu on mitattava kansainvälisen sähköteknisen toimikunnan julkaisussa 179, 1. painos (1965), esitetyn mukaisella äänitasomittarilla. I.3 Mittausolosuhteet Mittaukset on tehtävä kuormaamattomilla ajoneuvoilla öriittävän hiljaisella ja avoimella paikalla (ympäristömelu ja tuulen ääni vähintään 10 dB(A) hiljaisemmat kuin mitattava melu). Mittausalue voi olla esimerkiksi avoin kenttä, jonka säde on 50 metriä ja jonka keskialue on käytännöllisesti katsoen vaakasuora ja säteeltään vähintään 20 metriä ja jonka päällyste on betonia, asfalttia tai vastaavaa materiaalia, eikä sen pinnalla saa olla irtonaista lunta, pitkää ruohoa, irtomaata tai tuhkaa. Testiradan pinta ei saa aiheuttaa tavanomaista voimakkaampaa rengasmelua. Tätä ehtoa sovelletaan ainoastaan öliikkuville ajoneuvoille tehtävissä melumittauksissa. Mittaus on suoritettava hyvällä säällä heikossa tuulessa. Ajoneuvon tai mikrofonin lähistöllä ei saa olla laitteiston lukemia ottavaa tarkkailijaa lukuun ottamatta ketään, sillä ajoneuvon tai mikrofonin lähellä olevat katsojat saattavat vaikuttaa huomattavasti laitteiston lukemiin. Merkittävät osoittimen heilahtelut, joilla ei näytä olevan yhöteyttä yleiseen melutasoon, on jätettävä huomiotta lukemia otettaessa. I.4 Mittausmenetelmä I.4.1 Liikkeessä olevien ajoneuvojen melumittaus (tyyppihyväksyntää varten) Ajoneuvon molemmilta puolilta on suoritettava vähintään kaksi mittausta. Säätötarkoituksessa voidaan suorittaa edeltäviä mittauksia, mutta niitä ei oteta huomioon. Mikrofoni on sijoitettava 1,2 metrin korkeudelle maanpinnasta ja 7,5 metrin etäisyydelle ajoneuvon keskilinjan kulkureitistä CC, mitattuna tämän suoran normaalia PP' pitkin (kuva 1). Testiradalle on merkittävä suoran PP' kanssa yhdensuuntaiset ja siitä 10 metrin etäisyydellä eteen- ja taaksepäin sijaitsevat suorat AA' ja BB'. Ajoneuvon on lähestyttävä suoraa AA' tasaisella nopeudella jäljempänä määritellyllä tavalla. Tämän jälkeen kaasuläppä on avattava mahdollisimman nopeasti ja pidetään täysin auki, kunnes ajoneuvon takaosa(1) on ylittänyt linjan BB'; tämän jälkeen kaasuläppä on suljettava mahdollisimman nopeasti. Suurin mitattu melutaso katsotaan mittaustulokseksi. I.4.1.1 Ilman vaihteistoa olevat ajoneuvot Ajoneuvon on lähestyttävä suoraa AA' tasaisella nopeudella, joka vastaa alhaisinta seuraavasta kolmesta nopeudesta: - moottorin kierrosnopeus, joka on kolme neljäsosaa siitä kierrosnopeudesta, jolla moottori kehittää suurimman tehonsa - moottorin kierrosnopeus, joka on kolme neljäsosaa kierroslukurajoittimen sallimasta suurimmasta kierrosnopeudesta; - 50 km/h. I.4.1.2 Käsivalintaisella vaihteistolla varustetut ajoneuvot Vaihteita on käytettävä seuraavasti: I.4.1.2.1 - jos ajoneuvo on varustettu vaihteistolla, jossa on kaksi, kolme tai neljä vaihdetta eteenpäin, on käytettävä toista vaihdetta; I.4.1.2.2 - jos vaihteistossa on enemmän kuin neljä vaihdetta eteenpäin, on käytettävä kolmatta vaihdetta; I.4.1.2.3 - jos vaihteistossa on kaksi aluetta (jakovaihöteisto tai kaksinopeuksinen takaakseli), on käytettävä suurimman nopeuden antavaa välitystä. Ajoneuvon on lähestyttävä suoraa AA' tasaisella nopeudella, joka vastaa alhaisinta seuraavasta kolmesta nopeudesta: - moottorin kierrosnopeus, joka on kolme neljäsosaa siitä kierrosnopeudesta, jolla moottori kehittää suurimman tehonsa; - moottorin kierrosnopeus, joka on kolme neljäsosaa kierroslukurajoittimen sallimasta suurimmasta kierrosnopeudesta; - 50 km/h. I.4.1.3 Automaattivaihteistolla varustetut ajoneuvot Ajoneuvon on lähestyttävä suoraa AA' tasaisella nopeudella, joka vastaa alhaisempaa seuraavasta kahdesta nopeudesta: - 50 km/h, - kolme neljäsosaa suurimmasta rakenteellisesta nopeudesta. Jos valitsimessa on eri asentoja, on käytettävä "tavallista" kaupunkiajoon tarkoitettua valitsimen aluetta. I.4.1.4 Tulosten tulkinta I.4.1.4.1 Mittauslaitteiden epätarkkuuksien huomioon ottamiseksi on vähennettävä jokaisesta mittarilukemasta 1 dB(A). I.4.1.4.2 Mittaukset on katsottava päteviksi, jos kahden peräkkäisen mittauksen ero samalta puolelta autoa on enintään 2 dB(A). I.4.1.4.3 Suurin mitattu melutaso katsotaan testitulokseksi. Jos tämä tulos ylittää ajoneuvoluokan sallitun melutason 1 dB(A):llä, suoritetaan kaksi lisämittausta. Näin saaduista neljästä mittaustuloksesta kolmen on oltava vahvistettujen raja-arvojen sisällä. >VIITTAUS FILMIIN> I.4.2 Paikallaan olevien ajoneuvojen melumittaus I.4.2.1 Äänitasomittarin sijoitus Mittaukset on tehtävä pisteessä X, esitetty kuvassa 2, 7 metrin etäisyydellä ajoneuvon lähimmästä pinnasta. Mikrofoni on asetettava 1,2 metriä maanpinnan yläpuolelle. I.4.2.2 Mittausten lukumäärä Mittauksia on tehtävä vähintään kaksi. I.4.2.3 Ajoneuvon testausolosuhteet Ilman kierroslukusäädintä olevien ajoneuvojen moottoria on käytettävä nopeudella, joka on kolme neljäsosaa valmistajan ilmoittamasta suurimman tehon kierrosnopeudesta. Moottorin kierrosnopeus on mitattava erillisellä mittauslaitteella, esimerkiksi ajorullilla ja kierrosnopeusmittarilla. Jos moottori on varustettu kierroslukurajoittimella, joka estää suurimman tehon kierrosnopeuden ylittämisen, sitä on käytettävä tämän sallimalla suurimmalla nopeudella. Ennen mittauksia moottori on käytettävä tavanomaiseen käyntilämpötilaansa. I.4.2.4 Tulosten tulkinta Kaikki mitatut melutasolukemat on kirjattava selosteeseen. Moottoritehon laskennassa käytetty menetelmä on myös esitettävä, jos mahdollista. Ajoneuvon kuormitustila on mainittava. Mittaukset on katsottava päteviksi, jos kahden peräkkäisen mittauksen ero samalta puolelta autoa on enintään 2 dB(A). Suurin mitattu luku katsotaan mittaustulokseksi. >VIITTAUS FILMIIN> II PAKOJÄRJESTELMÄ (ÄÄNENVAIMENNIN) II.1 Jos ajoneuvo on varustettu pakoäänien vaimentamiseksi suunnitellulla laitteella (äänenvaimennin), sovelletaan II kohdan vaatimuksia. Jos moottorin ilmanotto on varustettu ilmansuodattimella, joka on tarpeellinen sallitun melutason noudattamiseksi, suodatin katsotaan osaksi äänenvaimenninta, ja II kohdan vaatimuksia sovelletaan myös tähän suodattimeen. II.2 Ajoneuvon tyyppihyväksyntätodistukseen on liitettävä piirustus pakojärjestelmästä. II.3 Äänenvaimentimeen on merkittävä pysyvästi sen merkkiä ja tyyppiä koskevat tiedot siten, että ne ovat helposti luettavissa. II.4 Kuitumaisen vaimennusmateriaalin käyttö äänenvaimentimien rakenteessa on sallittua vain, jos seuraavat ehdot täytetään: II.4.1 Kuitumaista vaimennusmateriaalia ei saa asentaa öosiin, joiden läpi virtaa pakokaasua. II.4.2 Kuitumaisen vaimennusmateriaalin pysyminen paikallaan koko vaimentimen käyttöiän ajan on varmistettava sopivilla laitteilla. II.4.3 Kuitumaisen vaimennusmateriaalin on kestettävä vähintään 20 % korkeampaa lämpötilaa kuin mitä vaimentimen toimintalämpötila kuitumaisen vaimennusmateriaalin sijoitusalueella saattaa olla. (1) Jos ajoneuvossa on perävaunu tai puoliperäövaunu, näitä ei oteta huomioon määrättäessä milloin ajoneuvo ylittää suoran BB'.